Eija Vilpas

Eija Annikki Vilpas (s. 17. heinäkuuta 1957 Tuusula) on suomalainen näyttelijä ja käsikirjoittaja, joka on esittänyt filmirooleja vuodesta 1981. Televisiosarjoissa hänen kuuluisimpia hahmoja ovat olleet Fakta homman Pirjo "Pirre" Kaasinen, Hynttyyt yhteen -sarjan Vappu Nieminen ja Paavon ja Railin Raili Hiltunen-Grönroos. Vuodesta 1988 lähtien hän on tehnyt mittavan näyttämöuran Helsingin Kaupunginteatterissa. Lisäksi hän on tehnyt dubbauksia sekä työskennellyt ilmaisutaidon opettajana.

Näyttelijänura 

Vilpas on valmistunut opettajaksi sekä käynyt Teatterikorkeakoulun. 1980-luvulla hän nousi maanlaajuiseen kuuluisuuteen Fakta homma -televisiosarjassa, jossa hän näytteli opiskelutovereidensa Riitta Havukaisen, Lasse Karkjärven ja Taneli Mäkelän kanssa. Vilppaan näyttelemä Pirre oli alun perin hänen opinnäytetyönsä Teatterikoulussa. Televisiosarjan lisäksi Fakta hommasta tehtiin Spede Pasasen tuottama elokuva vuonna 1987. Jatko-osia Fakta homma -sarjaan kuvattiin 1996–1998. Vilpas ja Havukainen ovat myöhemminkin tehneet keikkoja Fakta homman Pirrenä ja Hansuna. Vuodesta 1988 Vilpas on toiminut kiinnitettynä näyttelijänä Helsingin Kaupunginteatterissa.

1980-luvun lopulla Vesku Show'ssa alkanut yhteistyö näyttelijä Hannele Laurin ja ohjaaja Inkeri Pilkaman kanssa poiki 1990-luvulla kolme televisiosarjaa; Hynttyyt yhteen (1991–1995), Herkku & Partanen (1995–1996) ja Liljankukka (1997), jotka Vilpas käsikirjoitti ja joiden pääosassa hän näytteli. Hynttyyt yhteen -sarjan iloinen karjalainen Vappu on Eija Vilppaan toinen kuuluisa komediahahmo. 2000-luvulla Vilpas näytteli Lasse Karkjärven kanssa sarjassa Paavo ja Raili. Vilpas kirjoitti sarjan yhdessä Ritva Holmbergin kanssa.

Elokuvissa Vilpas on esiintynyt vuodesta 1981. Tärkeimpiä rooleja on ollut pääosa Janne Kuusen vuoden 1987 filmissä Älä itke Iines. Samannimiseen televisiosarjaan perustuvassa elokuvassa Fakta homma (1987) hän näyttelee Pirjo ”Pirre” Kaasisen hahmossa toista naispääosaa. Arvottomissa (1982) hänen roolinsa on ruletinhoitaja, Ursulassa (1986) Mårtenin vaimo Marja-Liisa, Pelon maantieteessä (2000) Saara Tanner ja elokuvassa Täällä Pohjantähden alla (2009) Aliina Laurila. Vääpeli Körmy -elokuvissa hän on esittänyt vänrikki Nappulan vaimoa, vänrikki Pienimäen vaimoa ja rouva Naperoa. Vilppaan huomattavimpia televisioelokuvarooleja ovat Valkoinen nainen (1989), Kallion kimallus (1994), Naisten sauna (1995) ja Putkinotko (1998).

Eija Vilpas palkittiin Venla-kunniakirjalla 1990, Telvis-kunniakirjalla 1989, 1990, 1993 ja 1994 sekä Telviksellä vuosina 1991 ja 1992. Vuonna 1992 hänet valittiin vuoden viihdyttäjäksi. Vuonna 2019 hän sai Pro Finlandia -mitalin.

Vuonna 1993 Vilpas levytti albumin Eija Vilpas. Lisäksi hän on tehnyt tanssilavakeikkoja.

Yksityiselämä
Eija Vilpas syntyi 17. heinäkuuta 1957 Tuusulassa Matti ja Kirsti Vilppaan perheeseen. Isä Matti oli yksityisyrittäjä, jolla oli oma rekkafirma, ja äiti Kirsti työskenteli sairaala-apulaisena Ohkolan sairaalassa. Lapsuutensa ja nuoruutensa Eija Vilpas vietti Kellokosken kylässä, missä hän asui kaksikymmentä vuotta. Hän opiskeli ylioppilaaksi, opettajaksi ja näyttelijäksi. Myöhemmin Eija Vilpas on asunut Helsingissä Sepänkadulla ja Kumpulassa. Vuonna 2017 hän asui Espoossa.

Eija Vilpas on ollut naimisissa näyttelijä Ville Virtasen kanssa. Tästä liitosta syntyi 1987 esikoinen Sinna ja vuonna 1992 kaksospojat Daniel ja Valdemar. Sinna, Daniel ja Valdemar Virtanen ovat kaikki tehneet näyttelijän rooleja. Daniel pääsi Teatterikorkeakouluun vuonna 2018 ja opiskelee myös näyttelijäksi. Vilpas on ortodoksi ja viettänyt muun muassa pääsiäisiä Valamon luostarissa.

Vilpas on opettanut ilmaisutaitoa Kilonpuiston koulussa. Hän on Unicefin hyvän tahdon lähettiläs ja osallistunut myös Greenpeacen toimintaan.

Filmografia

Elokuvat 
{| border="2" cellpadding="4" cellspacing="0" style="margin:1em 1em 1em 0; background:#f9f9f9; border:1px #aaa solid; border-collapse:collapse; font-size:90%;"
|- bgcolor="#B0C4DE" align="center"
! Vuosi
! Elokuva
! Rooli
|-
| 1980 ||Juna || 
|-
| rowspan="2"| 1981 || Valehtelija || miestään sättivä nainen baaritiskillä
|-
| Kiljusen herrasväki || Häyrysen daami teatterissa (kreditoimaton)
|-
| 1982 || Arvottomat || ruletinhoitaja
|-
| rowspan="2"| 1983 || Hautajaiset || Eeva Virtanen
|-
| Apinan vuosi || ”Havis Amanda” ylioppilasjuhlassa (kreditoimaton)
|-
| 1984 || Tuhkimo ||
|-
| rowspan="3"| 1986 || Loikkaus ||
|-
| Ahkera Liisa || Liisa Haarla
|-
| Ursula || Marja-Liisa, Mårtenin vaimo
|-
| rowspan="2"| 1987 || Älä itke Iines || Iines
|-
| Fakta homma || Pirjo "Pirre" Kaasinen
|-
| rowspan="4"| 1988 || Oudot jutut: Kaheli || 
|-
| Mies ja työ || 
|-
| Rakkaat sisaret ||
|-
| Tupla-Uuno || sosiaaliviraston virkailija
|-
| rowspan="3"| 1989 || Lejonbruden || 
|-
| Valkoinen nainen || Jaana
|-
| Cha Cha Cha || baarineiti 
|-
| 1990 || Vääpeli Körmy ja marsalkan sauva || vänrikki Pienimäen vaimo
|-
| rowspan="4"| 1991 || Hynttyyt yhteen || Vappu Nieminen
|-
| Keskiyön aurinko || 
|-
| Night on Earth || lähettäjä (ääni), Helsinki
|-
| Vääpeli Körmy ja vetenalaiset vehkeet || vänrikki Nappulan vaimo
|-
| 1992 || Vääpeli Körmy ja etelän hetelmät || vänrikki Nappulan vaimo
|-
| 1994 || Vääpeli Körmy – taisteluni || rouva Napero
|-
| 1997 || Vääpeli Körmy ja kahtesti laukeava || vänrikki Nappulan vaimo
|-
| 1998 || Putkinotko || Rosina Käkriäinen
|-
| 2000 || Pelon maantiede || Saara Tanner
|-
| 2009 || Täällä Pohjantähden alla || Aliina Laurila
|-
| 2012 || Tie pohjoiseen || Birgit
|-
| 2015 || Hevisaurus-elokuva || noita
|}

Lähde:

 Televisioelokuvat 
 Hinnalla millä hyvänsä (1987)
 Onnea matkaan (1988)
 Valkoinen nainen (1989)
 Siisti homma (1990)
 Keskiyön aurinko (1991)
 Kallion kimallus (1994)
 Naisten sauna (1995)

 Televisiosarjat 

 Fakta homma (1986–1987, 1996–1998)
 Tabu (1986)
 Oudot jutut (1988)
 Vesku Show (1988–1990)
 Rakkaat sisaret (1988)
 Hynttyyt yhteen (1991–1995)
 Puhtaat valkeat lakanat (1993)
 Herkku & Partanen (1995–1996)
 Liljankukka (1997)
 Putkinotko (1998)
 Pertsa ja Kilu (2000)
 Kuumia aaltoja (2003)
 Paavo ja Raili (2004–2006)
 Syke (2016)
 Putous (2017)
 Tuubi (2017)Suurmestari (2020)

Dubbauksia

 Lehmäjengi (2004)
 Yli aidan (2006)
 Happy Feet (2006)
 Sikin sokin saduissa (2006)
 Lotta ystäväni (2006)
 The Simpsons Movie (2007)
 Riemukas Robinsonin perhe (2007)
 Happy Feet 2 (2011)
 Urhea (2012)
 Monsterit-yliopisto'' (2013)

Lähteet

Aiheesta muualla 
 
 
 

Suomalaiset televisionäyttelijät
Suomalaiset televisiokäsikirjoittajat
Suomalaiset koomikot
Pro Finlandia -palkitut
Vuonna 1957 syntyneet
Elävät henkilöt